**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 15.08.2023 | nr | 2-23-5931 |

**Ettepanek**

Harju Maakohtu menetluses on tsiviilasi nr 2-23-5931, VIGO GROUP OÜ (registrikood 12825042) avaldus pankroti väljakuulutamiseks. 12.06.2023. a nimetas kohus võlgniku ajutiseks pankrotihalduriks Andrias Palmitsa. Ajutise halduri aruande kohaselt on võlgnikul kohustusi 93 098,69 euro ulatuses, vara on kokku 4 eurot (s.o. raha pangakontol).

Kohus teatas 2.08.2023. a väljaandes Ametlikud Teadaanded võimalusest maksta pankrotimenetluse kulude katteks deposiidina 3 000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 15. septembriks 2023. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-23-5931.

Lugupidamisega

/digitaalselt allkirjastatud/

Karin Sonntak

kohtunik